Diari Oficial de la Generalitat Valenciana


Sumari del DOGV 6841, del 16-08-2012 (2012/7914)

RESOLUCIÓ de 10 de juliol de 2012, de la Conselleria d'Hisenda i Administració Pública, per la qual s'accepta la cessió gratuïta d'una parcel·la de 16.352,04 m² de superfície sítia a Vila-real (Castelló), carrer Pascual Font de Mora Chabrera, realitzada per l'Ajuntament del municipi a favor de la Generalitat per a ser destinada a Centre de Tecnificació Esportiva.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6841

Data del DOGV
:   16-08-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/7914


Data del document
:   10-07-2012

Organisme emissor
:   Conselleria d'Hisenda i Administració Pública

Tipus de document
:   Resolució

RESOLUCIÓ de 10 de juliol de 2012, de la Conselleria d'Hisenda i Administració Pública, per la qual s'accepta la cessió gratuïta d'una parcel·la de 16.352,04 m² de superfície sítia a Vila-real (Castelló), carrer Pascual Font de Mora Chabrera, realitzada per l'Ajuntament del municipi a favor de la Generalitat per a ser destinada a Centre de Tecnificació Esportiva. [2012/7914]  
Mitjançant la resolució de 2 de novembre de 2006 de la Conselleria d'Economia, Hisenda i Ocupació, es va acceptar la cessió gratuïta de l'ús d'una parcel·la de 17.769,32 m² de superfície sítia al carrer Travessia de Betxí, hui carrer Pascual Font de Mora Chabrera, efectuada per l'Ajuntament de Vila-real a favor de la Generalitat per a la construcció d'un nou Centre de Tecnificació Esportiva, l'acceptació quedava condicionada que l'Ajuntament cedira gratuïtament a la Generalitat, abans de la recepció de l'obra, la propietat de la parcel·la l'ús de la qual s'havia cedit per a possibilitar la inscripció en el Registre de la Propietat de l'obra nova.  
L'Ajuntament de Vila-real, en sessió plenària celebrada el dia 23 de desembre de 2011, va acordar la cessió gratuïta de la propietat a favor de la Generalitat de la parcel·la abans descrita.  
No obstant això, una vegada finalitzades les obres CIEGSA va indicar que la superfície real objecte de l'actuació era de 16.352,04 m² al restar de la parcel·la l'ús les subparcel·les corresponents als futurs vials (227,4 m² i 171,65 m²), així com la superfície corresponent a la línia subterrània de tensió mitjana (1.018,23 m²).  
L'Ajuntament de Vila-real, en sessió plenària celebrada el dia 7 de març de 2012, va acordar modificar l'acord de 23 de desembre de 2011 respecte a la superfície objecte de la cessió, la qual queda esta en 16.352,04 m.2  
A proposta de la Conselleria d'Educació, Formació i Ocupació, es van iniciar els tràmits legals oportuns per a l'acceptació de la cessió de la parcel·la.  
La cessió es realitza amb la finalitat de destinar la parcel·la a Centre de Tecnificació Esportiva, amb subjecció al que establix l'article 111 del Reglament de Béns de les Entitats Locals, al tindre l'immoble que se cedix la naturalesa jurídica de patrimonial.  
L'article 44 de la Llei 14 2003/de 10 d'abril, de Patrimoni de la Generalitat, establix al punt 1, que la Generalitat adquirirà la propietat dels béns i drets patrimonials o demanials que li siguen cedits per altres administracions públiques per a destinar-los a un ús públic o a la prestació dels servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
En conseqüència, d'acord amb l'article 44 de la Llei 14/2003 de 10 d'abril de Patrimoni de la Generalitat i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament de Vila-real de la parcel·la que té 16.352,04 m² de superfície, sítia al carrer Pascual Font de Mora Chabrera d'eixa població que limita per davant amb el carrer Pascual Font de Mora Chabrera; al fons per la parcel·la segregada propietat d'Ajuntament de Vila-real; a la dreta, pel camí i la parcel·la segregada propietat de l'Ajuntament de Vila-real; i a l'esquerra, la parcel·la segregada propietat de l'Ajuntament de Vila-real, Vicente Martín Jordá i José Ángel Hidalgo Pitarch  
Consta inscrita en el Registre de la Propietat de Vila-real 2 al tom 1867, llibre 1403, foli 89, finca 74027, inscripció 1a.   
Referència cadastral: 5027494XI2802J9885CP.   
La parcel·la s'accepta lliure de càrregues i gravàmens i al corrent de qualsevol gasto.  
  
Segon  
La cessió gratuïta realitzada per l'Ajuntament de Vila-Real, s'efectua amb la condició de destinar la parcel·la a un nou Centre de Tecnificació Esportiva i amb subjecció al que establix l'article 111 del Reglament de Béns de les Entitats Locals.  
  
Tercer  
La parcel·la acceptada, haurà d'incorporar-se a l'Inventari General de Béns i Drets de la Generalitat en concepte de bé de domini públic afecte el servici públic educatiu i adscrita a la Conselleria d'Educació, Formació i Ocupació, a la qual li correspon les competències demanials sobre la parecel·la, inclosa la seua administració, defensa i conservació, i inscripció a nom de la Generalitat en el Registre de la Propietat.  
  
  
Quart  
Notificar la present resolució a l'Ajuntament cedent i procedir-ne a la publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
  
València, 10 de juliol de 2012.- El conseller: José Manuel Vela Bargues.